Дора Габе
Весела есен

chitanka.info

Как да не се радвам,

че вече е есен,

как да не я срещам

весело, със песен.

Всички я одумват

и я мразят всички

и от нея бягат

прелетните птички.

Само наште врани

и врабците сиви,

те стоят, не бягат

и не са страхливи.

Стъпваме по меки

листи във гората,

а пък тя е цяла

алена и златна.

А във къщи дюли,

ябълки с кошове,

сладко, мармалади,

за зимъс готови.

Да ядем наздраве

и да ни е сладко,

да е жива мама,

да са живи с татко!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.